ประกาศจังหวัดสระแก้วประกาศจังหวัดสระแก้วเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าว เพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดสระแก้วโดยความเห็นชอบร่วมกันของคณะกรมการจังหวัดสระแก้วและสภาวัฒนธรรมจังหวัดสระแก้วจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืน โดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓.กำหนดระยะเวลาในการจุดและปล่อยพลุหรือวัตถุอื่นใดที่คล้ายคลึงกัน๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา ๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์๓.๒ ให้กระทำได้ในวันลอยกระทงซึ่งตรงกับวันขึ้น ๑๕ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา ๑๘.๐๐ นาฬิกาถึงเวลา ๒๔.๐๐ นาฬิกา๓.๓ ให้กระทำได้ในเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปี โดยให้จุดและปล่อย ในช่วงเวลา ๑๘.๐๐ นาฬิกาถึงเวลา ๐๑.๐๐ นาฬิกา ของวันที่ ๑ มกราคมของทุกปี๓.๔ ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน งานที่ทางจังหวัดหรืออำเภอจัดขึ้นงานพิธีกรรมเกี่ยวกับการจัดการศพ รวมถึงงานฉลองอัฐิ๔.ชนิด ขนาด และจำนวน๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๔.๒จำนวนการจุดและปล่อย หรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศ ต่อ ๑ สถานที่ ใน ๑ วัน หรือใน ๑เวลา ให้จุดและปล่อยได้ตามวัตถุประสงค์ของการจัดงานตามที่นายอำเภอแห่งท้องที่ พิจารณาเห็นสมควร โดยคำนึงถึงการมีส่วนร่วมของชุมชนประเพณีและวัฒนธรรมท้องถิ่น ประกอบกับระยะเวลาที่กำหนดให้จุดได้๕.สถานที่จุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกับพลุ ขึ้นไปสู่อากาศ๕.๑สถานที่จุดและปล่อยพลุ ให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะไม่น้อยกว่า๕๐๐ เมตร โรงพยาบาลในระยะไม่น้อยกว่า ๕๐๐ เมตร๖.มาตรการในการป้องกันมิให้มีการเล่นการพนันห้ามจัดให้มีการพนันขันต่อในการจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกับพลุ ขึ้นไปสู่อากาศ๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๗.๒พลุที่นำมาจุดและปล่อย ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง (ป.๕)๗.๓ในการจุดและปล่อย หรือกระทำการอย่างใด เพื่อให้พลุหรือวัตถุอื่นใดที่คล้ายคลึงกันขึ้นสู่อากาศต้องจัดให้มีผู้ควบคุมการจุดให้มีความปลอดภัย๗.๔ให้นายอำเภอแห่งท้องที่กำหนดมาตรการป้องกันและการรักษาความปลอดภัยและการอื่นใดเพิ่มเติมได้ตามความเหมาะสมของแต่ละท้องที่เพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.ในการจุดและปล่อยพลุหรือวัตถุอื่นใดที่คล้ายคลึงกันต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันเพื่อให้อำเภอสามารถตรวจสอบความเหมาะสมของสถานที่และแจ้งประสานสนามบิน/ท่าอากาศยานหรือศูนย์ควบคุมการบินในพื้นที่ทราบล่วงหน้า๗ วัน๙.ผู้ใดกระทำการ จุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกับพลุ ขึ้นไปสู่อากาศโดยไม่ได้รับอนุญาต หรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๑๐.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๑๑.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗ตุลาคม พ.ศ. ๒๕๕๙กล้าณรงค์ พงษ์เจริญผู้ว่าราชการจังหวัดสระแก้วปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๖๑/๒๘ ตุลาคม ๒๕๕๙